# KÚPNA ZMLUVA

(ďalej len „**zmluva**“) uzavretá podľa príslušných ustanovení zákona č. 343/2015 Z. z. o verejnom obstarávaní v znení neskorších predpisov, podľa zákona č. 513/1991 Zb. Obchodného zákonníka v znení zmien a doplnkov.

**Čl. I.**

**Zmluvné strany**

|  |  |  |
| --- | --- | --- |
| Názov: |  | Lipoprint s.r.o. |
| Ulica, číslo: |  | Kukučínova 316/7 |
| PSČ, obec: |  | 971 01 Prievidza |
| Zastúpený: |  | Ing. Ján Sleziak |
| IČO: |  | 47607963 |

|  |  |
| --- | --- |
| a |  |
| Predávajúci: | *doplní uchádzač* |
| Obchodné meno: |  |
| Ulica, číslo: |  |
| PSČ: |  |
| Zastúpený: |  |
| IČO: |  |
| DIČ: |  |
| Zapísaný:  E-mail:  Telefón: |  |
| Bankové spojenie: |  |

**Čl. II.**

### **Preambula**

1. Táto zmluva je výsledkom verejnej súťaže vyhlásenej kupujúcim ako obstarávateľom, v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov, v platnom znení (ďalej „ZVO"), na obstaranie nadlimitnej zákazky **„Digitálne produkčné zariadenie”.** Predmet plnenia bude z časti financovaný z nenávratného finančného príspevku poskytnutého kupujúcemu Ministerstvom hospodárstva Slovenskej republiky a Ministerstvom dopravy a výstavby Slovenskej republiky v rámci operačného programu – Integrovaná infraštruktúra prostredníctvom Zmluvy o poskytnutí nenávratného finančného príspevku (ďalej **„Zmluva o NFP")** z Európskeho fondu regionálneho rozvoja**.**
2. Kupujúci má záujem zakúpiť tovar v zmysle špecifikácie, ktorá je súčasťou prílohy č. 1 tejto zmluvy.
3. Predávajúci berie na vedomie, že plnenie, ktoré bude poskytovať podľa tejto zmluvy, bude financované kupujúcim z prostriedkov štrukturálnych fondov EÚ a z vlastných zdrojov kupujúceho.

**Čl. III.**

### **Predmet zmluvy**

1. Predmetom plnenia tejto zmluvy je záväzok predávajúceho spočívajúci v dodaní tovaru uvedeného v prílohe č. 1 tejto zmluvy.
2. Predávajúci za zaväzuje poskytnúť v rámci ceny aj služby súvisiace s dodávkou predmetu zákazky do miesta dodania, s uvedením zariadení do prevádzky, inštalácie a zaškolenia personálu, vrátane poskytovania záručného servisu.

Ku všetkým požadovaným tovarom musí predávajúci minimálne dodať:

* + návod na použite (manuál)
  + technickú dokumentáciu od výrobcu
  + v prípade dodávky vrátane softvéru originál inštalačného média.

1. Kupujúci sa zaväzuje za dodaný tovar zaplatiť dohodnutú cenu, a to vo výške a v termínoch dohodnutých touto zmluvou.
2. Miesto dodania: **Lipoprint s.r.o., Kukučínova 316/7, 971 01 Prievidza.**
3. Dodaný tovar musí byť nový, nepoužitý, v najvyššej akosti v originálnom obale a vyhotovení s príslušnými dokumentmi a musí spĺňať zákonné požiadavky o certifikácii výrobkov (ak je relevantné). Nie je prípustné dodať predmet plnenia ani žiadnu jeho časť ako tovar starší, repasovaný, použitý a podobne.

**Čl. IV.**

### **Dodacie podmienky**

1. Predávajúci sa zaväzuje dodať predmet tejto zmluvy na miesto dodania najneskôr do **31 kalendárnych dní** odo dňa nadobudnutia účinnosti kúpnej zmluvy.
2. V prípade nepredvídateľných okolností, ktoré kupujúci nemohol ovplyvniť a ktoré sa nestali jeho zavinením, sa tento termín môže zmeniť formou dodatku. **Avšak predmet zmluvy musí byť dodaný najneskôr do 24 mesiacov odo dňa účinnosti zmluvy o poskytnutí nenávratného finančného príspevku, zmeškanie tejto lehoty nemožno odpustiť**.
3. Tovar sa považuje za dodaný po podpísaní dodacieho listu s uvedením množstva a druhu dodaných tovarov, dátumom, pečiatkou a podpisom oprávnenej osoby kupujúceho a predávajúceho. 4. Kupujúci je oprávnený odmietnuť dodávku predmetu tejto zmluvy v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebolo dodržané zmluvne dohodnuté množstvo a druh tovaru. V takomto prípade sa bude postupovať akoby tovar ani nebol dodaný.

4. V prípade, ak sa vyskytnú okolnosti hodné osobitného zreteľa a bude nutné realizovať zákazku počas plnej prevádzky školského zariadenia, predávajúci je povinný pri jej realizácii postupovať tak, aby pri plnení predmetu zákazky nedochádzalo k narušeniu plynulosti školského vyučovania.

**Čl. V.**

**Určenie ceny a platobné podmienky**

**Kúpna cena:**

1. Celková cena za splnenie predmetu zmluvy v rozsahu podľa čl. III. tejto zmluvy bola stanovená na základe ukončeného verejného obstarávania s názvom: **Digitálne produkčné zariadenie**, je nasledovná:

|  |  |  |  |
| --- | --- | --- | --- |
| **Predmet zákazky** | **Cena v € bez DPH** | **Výška DPH v € (20%)** | **Cena v € s DPH** |
| **Cena celkom** |  |  |  |

1. Kúpna cena je stanovená ako maximálna cena, ktorá zahŕňa všetky náklady spojené s dodaním a montážou tovaru ako aj zisk predávajúceho a nie je možné ju zvyšovať. Predávajúci prehlasuje, že je schopný a spôsobilý riadne a včas zrealizovať dodávku predmetu zmluvy v celom rozsahu podľa ods. 1 čl. III. za cenu uvedenú v ods. 1 tohto článku.
2. Kúpna cena bude predávajúcemu zaplatená na základe vystaveného riadneho daňového dokladu – faktúry.
3. Faktúru je predávajúci oprávnený vystaviť najskôr v deň podpísania preberacieho protokolu o odovzdaní všetkých zariadení bez výhrad kupujúcemu. Preberací protokol musí okrem súpisu jednotlivých zariadení (tovarov) obsahovať aj menný zoznam a záznam o riadnom zaškolení osôb určených kupujúcim.
4. Faktúra - v štyroch originál vyhotoveniach - bude obsahovať tieto údaje:

* označenie povinnej a oprávnenej osoby, adresa, sídlo, IČO, DIČ
* číslo zmluvy
* kód projektu v ITMS2014+
* deň odoslania, deň splatnosti faktúry a deň zdaniteľného plnenia
* označenie peňažného ústavu a číslo účtu, na ktorý sa má platiť
* fakturovaná základná čiastka bez DPH, čiastku DPH a celkovú fakturovanú sumu
* označenie dodávky
* pečiatka a podpis oprávnenej osoby.

1. V prípade, že faktúra nebude obsahovať tieto náležitosti, je kupujúci oprávnený vrátiť ju poskytovateľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry kupujúcemu. Splatnosť faktúr je 60 dní odo dňa doručenia kupujúcemu.
2. Cena plnenia sa považuje za uhradenú dňom odpísania finančných prostriedkov z účtu kupujúceho v prospech účtu predávajúceho.
3. Ceny uvedené v tejto zmluve sú stanovené dohodou v súlade so zákonom č. 18/1996 Z. z. o cenách v znení neskorších právnych predpisov.

**Čl. VI.**

**Sankcie a riešenie sporov**

1. V prípade ak predávajúci nedodrží termíny plnenia uvedené v čl. II tejto zmluvy, kupujúci je oprávnený uplatniť voči predávajúcemu zmluvnú pokutu vo 100 € za každý aj začatý deň omeškania. Túto pokutu môže kupujúci uplatniť odpočtom z faktúry predávajúceho.
2. Kupujúci si vyhradzuje právo uplatnenia náhrady do výšky zmluvnej ceny, ak nebudú dodržané podmienky úplného prístupu k účtovníctvu poskytovateľa alebo sa preukáže, že pri získaní zákazky sa poskytovateľ dopustil konania, ktoré je označované ako kolúzne správanie, alebo iným nedovoleným spôsobom ovplyvnil výber víťazného uchádzača, a to najmä v prípade ak bude kupujúci povinný vrátiť poskytnutý projektový grant.
3. V prípade nedodržania termínu úhrady kúpnej ceny kupujúcim, je predávajúci oprávnený uplatniť voči kupujúcemu zmluvnú pokutu vo výške 0,05 % z včas nezaplatenej úhrady za každý deň omeškania.
4. Zmluvné pokuty sú splatné do 30 dní od ich písomného uplatnenia oprávnenou stranou.
5. Riešenie sporov: zmluvné strany sa zaväzujú riešiť spory, súvisiace s plnením ustanovení tejto zmluvy, prednostne rokovaním zástupcov zmluvných strán. Ak sa rozpor neodstráni dohodou je ktorákoľvek zo zmluvných strán oprávnená podať žalobu na súd SR. Prípadné súdne spory budú riešené podľa miestnej príslušnosti kupujúceho.

**Čl. VII.**

**Prechod vlastníckeho práva a prechod nebezpečenstva škody na veci**

1. Vlastnícke právo k dodaným zariadeniam a užívateľské práva k dodanému softvéru a aplikáciám prejdú z predávajúceho na kupujúceho dňom podpisu preberacieho protokolu kupujúcim.

**Čl. VIII.**

**Záruka a záručný servis**

1. Predávajúci zodpovedá za to, že Predmet plnenia bude dodaný za podmienok stanovených v tejto zmluve a že bude mať všetky vlastnosti, špecifikované v prílohe č.1 k tejto zmluve.
2. Záručná lehota na predmet zmluvy je: **minimálne** **24 mesiacov.**
3. Pre zmluvné strany budú platiť ustanovenia § 422 a nasl. Obchodného zákonníka, ktoré upravujú nároky zo zodpovednosti za vady. Zjavné vady predmetu plnenia musí kupujúci reklamovať okamžite pri preberaní predmetu plnenia, inak je reklamácia neúčinná. Pri predávanom tovare, na ktorý predávajúci poskytuje záruku, je kupujúci povinný vady reklamovať do 3 dní odo dňa ich zistenia, najneskôr do konca záručnej lehoty. Písomná reklamácia musí obsahovať aspoň tieto údaje:

* označenie kúpnej zmluvy,
* druh dodaného tovaru,
* dátum dodania tovaru,
* opis vady tovaru a ako sa prejavuje,
* voľbu nároku.

**Čl. IX.**

**Subdodávatelia**

1. Subdodávateľ je právnická alebo fyzická osoba, s ktorou predávajúci uzavrel zmluvu na realizáciu časti prác alebo dodávok potrebných na realizáciu predmetu zmluvy.
2. Predávajúci je povinný doručiť kupujúcemu a pravidelne aktualizovať zoznam svojich zamestnancov a subdodávateľov (vrátane ich zamestnancov), ktorí sa majú podieľať alebo sa podieľajú na predmete zmluvy. Taktiež uvedie informácie o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Predávajúci zabezpečí, že všetky ustanovenia tejto zmluvy najmä ustanovenia týkajúce sa dodržiavania všeobecne záväzných právnych predpisov, ustanovenia týkajúce sa fakturácie, splatnosti a úhrady faktúr a s nimi súvisiace ustanovenia sa budú vzťahovať aj na subdodávateľov.
4. V prípade zmeny subdodávateľa počas trvania tejto zmluvy je predávajúci povinný najneskôr v deň, ktorý predchádza dňu, v ktorom má zmena subdodávateľa nastať, oznámiť kupujúcemu zmenu subdodávateľa a v tomto oznámení uviesť min. nasledovné: podiel zákazky, ktorý má v úmysle zadať tretím osobám, navrhovaných subdodávateľa a predmety subdodávok.
5. Každý navrhovaný subdodávateľ musí spĺňať podmienky účasti týkajúce sa osobného postavenia a nemôžu u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť. Kupujúci si vyhradzuje právo preskúmania splnenia všetkých podmienok, ktoré má subdodávateľ podľa zákona o verejnom obstarávaní spĺňať. V prípade porušenia ktorejkoľvek z povinností týkajúcej sa subdodávateľov alebo ich zmeny má kupujúci právo odstúpiť od tejto zmluvy a má nárok na zmluvnú pokutu vo výške 5% z celkovej ceny predmetu zmluvy v zmysle čl. II. a prílohy č. 1 tejto zmluvy za každé porušenie ktorýchkoľvek uvedených povinností, a to aj opakovane. Porušenie uvedených povinností sa považuje za podstatné porušenie zmluvy.

**Čl. X.**

**Vyššia moc**

1. Zmluvné strany stanovia, že ich zodpovednosť za čiastočné alebo úplné nesplnenie podmienok tejto zmluvy je vylúčená v prípade, ak sa tak stalo v dôsledku vyššej moci. Zmluvná strana, ktorej sa dôsledok vyššej moci týka, je povinná splniť všetky záväzky z tejto zmluvy akonáhle účinky vyššej moci pominú. Všetky lehoty vyplývajúce z tejto zmluvy sa posúvajú o dobu pôsobenia vyššej moci. Zmluvná strana, ktorej sa prekážka týka je povinná jej výskyt a zánik bez zbytočného odkladu oznámiť druhej zmluvnej strane.
2. Za okolnosť vylučujúcu zodpovednosť (ďalej tiež „okolnosť vyššej moci“) sa považuje prekážka, ktorá nastala nezávisle od vôle povinnej zmluvnej strany a bráni jej v splnení jej zmluvných povinností, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala.
3. Okolnosťami vyššej moci budú prekážky, ktoré nemohli zmluvné strany objektívne odvrátiť a prekonať, a ich vznik predvídať, ako napr.: živelné a epidemiologické pohromy, poveternostné podmienky sťažujúce alebo znemožňujúce plnenie Zmluvy, neočakávané prerušenie dodávky elektrickej energie v trvaní viac ako 6 hodín, zmena právnych predpisov, ktoré podstatným spôsobom ovplyvňujú plnenie podľa tejto Zmluvy, vojnový stav a pod. Za okolnosť vyššej moci sa nepovažuje hospodárska situácia zmluvnej strany.

**Čl. XI.**

**Záverečné ustanovenia**

1. Táto zmluva je vyhotovená v 4 exemplároch, z ktorých kupujúci dostane 3 vyhotovenia a predávajúci 1 vyhotovenie.
2. Meniť alebo dopĺňať text tejto zmluvy je možné iba formou písomných a očíslovaných dodatkov k tejto zmluve podpísanými obidvomi zmluvnými stranami, pričom takýto dodatok nesmie byť uzavretý v rozpore s ustanoveniami §18 zákona č. 343/2015 Z. z. o verejnom obstarávaní a o zmene a doplnení niektorých zákonov, v platnom znení.
3. Táto zmluva nadobúda platnosť dňom jej podpisu oprávnenými zástupcami obidvoch zmluvných strán.
4. Zmluva nadobudne účinnosť jej zverejnením na webovom sídle kupujúceho v zmysle §47a Občianskeho zákonníka v znení neskorších predpisov a § 5a zákona č. 211/2000 Z. z. a zároveň kumulatívnym splnením nasledovných podmienok, o splnení ktorých bude kupujúci bezodkladne písomne informovať predávajúceho:
   1. schválenie zákazky v rámci kontroly verejného obstarávania zo strany riadiaceho orgánu (RO), t.j.

doručenie správy z kontroly VO kupujúcemu, a

* 1. schválenie žiadosti o nenávratný finančný príspevok (NFP) a podpísaním zmluvy o poskytnutí NFP. 5. Predávajúci sa zaväzuje strpieť výkon kontroly/auditu/overovania súvisiaceho s dodávaným tovarom, prácami a službami, a to kedykoľvek počas trvania platnosti a účinnosti Zmluvy o poskytnutí nenávratného finančného príspevku na to oprávnenými osobami a záväzok poskytnúť týmto osobám všetku potrebnú súčinnosť.

Oprávnené osoby sú:

* 1. Poskytovateľ a ním poverené osoby,
  2. Útvar následnej finančnej kontroly a nimi poverené osoby,
  3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
  4. Orgán auditu, jeho spolupracujúce orgány a nimi poverené osoby,
  5. Splnomocnení zástupcovia Európskej Komisie a Európskeho dvora audítorov,
  6. Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.
  7. Ostatné práva a povinnosti zmluvných strán sa riadia príslušnými ustanoveniami Obchodného zákonníka a ďalších všeobecne záväzných právnych predpisov.
  8. Neoddeliteľnou súčasťou tejto zmluvy je Príloha č. 1A - Návrh uchádzača na plnenie kritérií.
  9. Zmluvné strany si zmluvu prečítali, jej obsahu porozumeli a na znak súhlasu ju vlastnoručne podpísali.

V ............................... dňa .................... V Prievidzi, dňa ....................

V mene predávajúceho: V mene kupujúceho: